Sewe Soorte Sex deur Ffeerg xuoreL | Bydraes | Woes - Kreatiewe platform vir Afrikaans
Titel: Sewe Soorte Sex
Oom Petrus. 'n wewenaar van Kammieskroon in Namakwaland was 'n vooraanstaande boer. Van gemengde boerdery kon niemand hom leer nie . Die diere het floreer - bokboerdery, skaapboerdery, beesboerdery, varkboerdery, hoenderboerdery, konynboerdery en agterweë het hy nie gebly nie, vir sy seuns kon hy elkeen 'n plaas gegee …… kontant. Die eensaamheid het hom op die plaas begin vang. Om darem tred te hou met die distrik se nuus, het op ' n dag by die poskantoor gaan aansoek doen vir 'n plaas telefoon-lyn. Daardie jare was die telefone nog skaars en moes hy toe sy persoonlike inligting op 'n vorm voltooi.
In die Poskantoor kry hy die vorm maar dit was in Engels en oom Petrus se Engels was nie baie lekker nice nie en dan was hy ook nog driekwart doof. Met die skryf het dit ook maar stadig gegaan – sy pa het geglo 'n boer moet die Bybel kan lees, somme maak en sy naam skryf en basta!
Oom Petrus sit en bekyk die Engelse vorm beswaard aan. Hy vra vir Kittie die skakelbord meisie: "Kind wat se ge-rooitaal is dit nou hier in onse geweste? "Nee oom, ek werk ook maar net hier en dit is nou al wat ons het vir die telefoon aansoeke maar ek sal vir Oom help met die Ingels, vra maar!" Oom Petrus hoor nie lekker nie, die Ingels werk op sy senuwees…. En dit is warm.
Hy lees toe NAME en vra: "Kind, soek julle allie name? Sy skree : " Jaaaa oom Petrus, Hy vra: "allie name." Kittie: "Jaaaa oom Petrus"
Hy skryf toe stadig: Petrus Gerhardus mathewis Vannegrootskiet Koegelenberg….
Hy lees ADDRESS en vra vir Kittie: "Kind, is dit nou die plaas se se naam wat die uitlandse taal hier soek". Sy skree:
"Jaaaa oom Petrus, en hy begin die naam skryf, dit sukkel ook maar met die pen wat in die ink gedoop word, halfpad droog word en weer nat gemaak moet word, want die plaas se naam is baie lank en maar moeilik so met die spelling saam - Dit vat tyd en hy begin sweet – waai homself met sy hoed koel want hy raak nou geheel benoud…. Dit is nie net meer die hitte nie, dit is die verstaanslag wat nou soos 'n groot berg voor hom lê en hy wil darem nou nie geheel en al onnooslik voorkom nie. Kittie by die telefoon kan dalk die storie die distrik instuur….. Hy skryf – witgaatwortelonderdeurdiedrif…. Nou is oom Petrus half naar….. die Ingels put om uit … erger as om te boer!
Hy lees verder: P O Box - skud sy kop en vra weer vir Kittie: "Nou wat vir 'n ding is 'n pôbox? Kittie antwoord: "Oom Petrus dit is P O Box dit is 'n posbus nommer…… Toe gegin Oom Petrus brom oor die "verdomde Ingels"
Die telefoon lui aanmekaar, en hy hoor Kittie skree " "Jammer tant Sannie, maar oom Petrus is bietjie stadig met die Ingels saam en ek moet hom ook nog help. Ja…..Eendekuil…… Een lange en twee kortes…… hou vas ek lui"
Dit is hier waar Oom Petrus nuwe lewe kry toe hy die aanvallige weduwee Sannie se naam hoor. Hy het al lankal 'n oog op haar en sy kan ook soos hy, nie so lekker hoor nie en dit sal nogal 'n goeie match wees – hy het hoeka 'n plan om later gou by haar dorpshuisie 'n draai te gaan gooi, dit is nou vir die wis en die onwis….. trou-materiaal is maar skaars in die namakwaland.
Met die begerentheid in sy kop, en die vrugbaarheid van die gemengde boerdery op die plaas sien Oom Petrus dat hy nou die Ingels kan lees en sommer lekker verstaan – Daar staan geskryf: SEX – net daar pak 'n groot vreugde hom. Hy skryf: SEWE SOORTE , bokke, skape, beeste….. Hier stop Oom Petrus….. "Kind die Ingelse se vorm is te kort en ek kan nou nie alles staan en loop uitlap nie!